ddrg/super_eurlex huggingface dataset:
(4)

Saskaņā ar Direktīvas 2003/87/EK 18.b pantu aprēķināt aviācijas vēsturiskās emisijas par papildu aviācijas darbībām Komisijai palīdz Eurocontrol. Tika uzskatīts, ka vislabākie pieejamie dati vēsturisko emisiju aprēķinam ir Eurocontrol datubāzēs iekļautie visaptverošie dati par gaisa satiksmi, ko sniedzis Centrālais maršruta maksājumu birojs un Centrālā gaisa satiksmes plūsmu pārvaldības struktūrvienība. Minētie dati sniedz informāciju par katra atsevišķa lidojuma faktisko maršruta garumu. Emisijas attiecīgi aprēķināja par katru atsevišķu lidojumu, izmantojot ANCAT 3 (Abatement of Nuisances Caused by Air Transport) un CASE (Calculation of Emissions by Selective Equivalence) metodi. Minēto vēsturisko emisiju aprēķina pieeju uzlaboja, izmantojot informāciju par degvielas faktisko patēriņu, kuru rezultātu validācijas nolūkā brīvprātīgi iesniedza reprezentatīvs skaits gaisa kuģu operatoru.
“8.

Valstu normatīvajos aktos nosaka, ka finansiālā nodrošinājuma sistēmai, lai izmaksātu kompensāciju, kā paredzēts šā standarta 1. punkta b) apakšpunktā attiecībā uz līgumiskām prasībām, kas definētas A4.2.2. standartā, jāatbilst šādām minimālajām prasībām: a) līgumā paredzēto kompensāciju, ja tā noteikta jūrnieka darba līgumā un neskarot šā punkta c) apakšpunkta noteikumus, izmaksā pilnībā un nekavējoties; b) nedrīkst būt spiediena pieņemt nepilnu līgumsummas maksājumu; c) ja jūrnieka ilgstošas invaliditātes veida dēļ ir grūti novērtēt galīgo kompensāciju, ko jūrnieks var būt tiesīgs saņemt, jūrniekam izmaksā starpposma maksājumu vai maksājumus, lai novērstu nevajadzīgas grūtības; d) saskaņā ar 4.2. noteikuma 2. punktu jūrnieks saņem maksājumu, neskarot citas juridiskas tiesības, bet kuģa īpašnieks šādu maksājumu var kompensēt ar jebkādu kompensāciju par zaudējumiem, kas izriet no jebkuras citas jūrnieka iesniegtas prasības pret kuģa īpašnieku un kas izriet no tā paša starpgadījuma; un e) prasību par līgumā paredzēto kompensāciju var iesniegt tieši attiecīgais jūrnieks vai viņa tuvākais radinieks, vai jūrnieka pārstāvis, vai noteiktais atbalsta saņēmējs.
LV Eiropas Savienības Oficiālais Vēstnesis L 165/5

PADOMES LĒMUMS

(2013. gada 15. novembris),

ar ko apstiprina, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai

(2014/317/Euratom)

EIROPAS SAVIENĪBAS PADOME,

ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,

ņemot vērā Eiropas Komisijas ieteikumu,

tā kā:

(1) Padome 2012. gada 24. septembrī pilnvaroja Komisiju uzsākt sarunas ar Albānijas Republiku nolūkā noslēgt Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

(2) Minētās sarunas tika veiksmīgi noslēgtas un Albānijas iestādes apstiprināja protokolu vēstuļu apmaiņas veidā 2013. gada 1. augustā.

(3) Attiecībā uz Eiropas Atomenerģijas kopienas kompetencē esošiem jautājumiem būtu jāapstiprina, ka Eiropas Komisija noslēdz protokolu.

(4) Protokola parakstīšanai un noslēgšanai ir paredzēta atsevišķa procedūra attiecībā uz jautājumiem, kas ir Savienības un tās dalībvalstu kompetencē,

IR PIEŅĒMUSI ŠO LĒMUMU.

Vienīgais pants

Ar šo apstiprina, ka Eiropas Komisija Eiropas Atomenerģijas kopienas vārdā noslēdz Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai.

Protokola teksts ir pievienots lēmumam par tā parakstīšanu.
LV Eiropas Savienības Oficiālais Vēstnesis L 147/116

PADOMES LĒMUMS

(2014. gada 14. aprīlis)

par nostāju, kas Eiropas Savienības vārdā ir jāieņem ES un Čīles Asociācijas komitejā attiecībā uz grozījumiem Nolīguma, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju, XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas (valsts iepirkums) noteikumiem

(2014/290/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Nolīgums, ar ko izveido Eiropas Kopienas un tās dalībvalstu, no vienas puses, un Čīles Republikas, no otras puses, asociāciju (1) (“asociācijas nolīgums”), tika parakstīts 2002. gada 18. novembrī.

(2) Asociācijas nolīguma XII pielikumā sniegts to Čīles Republikas (“Čīle”) iestāžu saraksts, kuras veic iepirkumus saskaņā ar asociācijas nolīguma IV daļas IV sadaļas noteikumiem par valsts iepirkumu.

(3) 2012. gada 10. februārī Čīle informēja Savienību par savu nodomu grozīt valsts iepirkuma tvērumu, kā tas noteikts asociācijas nolīguma XII pielikumā, saskaņā ar minētā nolīguma 159. panta 1. punktu. 2012. gada 18. oktobrī Čīle sniedza paildinformāciju. Ar grozījumiem tiek vienkāršoti noteikti iestāžu saraksti, kas ietverti asociācijas nolīguma XII pielikumā, proti, 1. papildinājuma A daļā zem ministrijām un reģionālā līmeņa iestādēm uzskaitīto iestāžu saraksti tiek aizstāti ar visaptverošu frāzi, kas nodrošina, ka ir aptvertas visas uzskaitītajām ministrijām un reģionālā līmeņa iestādēm pakļautās iestādes, un 2. papildinājuma A daļā visu iestāžu centralizētā apakšlīmenī saraksta detaļas tiek aizstātas ar visaptverošu frāzi: “visas pašvaldības” (“asociācijas nolīguma XII pielikuma grozījumi”). Asociācijas nolīguma XII pielikuma 1. papildinājuma B daļa un 2. papildinājuma B daļa, kā arī 3. līdz 5. papildinājums netiek grozīti.

(4) Pēc minētā paziņojuma un saskaņā ar asociācijas nolīguma 159. panta 2. un 3. punktu, asociācijas nolīguma puses atzīst par lietderīgu, ka ES un Čīles Asociācijas komiteja (“Asociācijas komiteja”) pieņem lēmumu atspoguļot asociācijas nolīguma XII pielikuma grozījumus.

(5) Savienības nostājai Asociācijas komitejā vajadzētu būt balstītai uz pievienoto lēmuma projektu,

IR PIEŅĒMUSI ŠO LĒMUMU.

1. pants

Nostājas, kas Savienības vārdā ir jāieņem ES un Čīles Asociācijas komitejā (“Asociācijas komiteja”) par grozījumiem asociācijas nolīguma XII pielikumā, ar ko nosaka to Čīles iestāžu sarakstu, kuras veic iepirkumus saskaņā ar IV daļas IV sadaļas noteikumiem par valsts iepirkumu, pamatā ir Asociācijas komitejas lēmuma projekts, kas pievienots šim lēmumam.

2. pants

Pēc lēmuma pieņemšanas Asociācijas komitejā to publicē Eiropas Savienības Oficiālajā Vēstnesī.

3. pants

Šis lēmums stājas spēkā tā pieņemšanas dienā.

Luksemburgā, 2014. gada 14. aprīlī Padomes vārdā – priekšsēdētāja C. ASHTON

(1) OV L 352, 30.12.2002., 3. lpp.
(1)

2013. gada 21. novembrīMagyar Posta Zrt. (turpmāk Magyar Posta) pa e-pastu nosūtīja Komisijai pieprasījumu atbilstīgi Eiropas Parlamenta un Padomes Direktīvas 2004/17/EK (2) 30. panta 5. punktam. Saskaņā ar minētās direktīvas 30. panta 5. punkta pirmo daļu Komisija Ungāriju par to informēja 2013. gada 13. decembra e-pasta vēstulē. Komisija pieprasīja papildu informāciju no Ungārijas 2014. gada 6. februāra e-pasta vēstulē un no pieprasījuma iesniedzēja – 2014. gada 28. janvāra, 2014. gada 20. februāra, 2014. gada 11. marta, 2014. gada 13. marta un 2014. gada 25. marta e-pasta vēstulēs. Papildu informācija tika saņemta no Ungārijas 2014. gada 26. februāra e-pasta vēstulē un no pieprasījuma iesniedzēja – attiecīgi 2014. gada 19. februāra, 2014. gada 4. marta, 2014. gada 18. marta, 2014. gada 24. marta un 2014. gada 27. marta e-pasta vēstulēs.
(8)

Neatkarīgi no Komisijas Regulas (EK) Nr. 206/2009 (5) noteikumiem tas ĀCM ievazāšanas risks Savienībā, ko izraisa pa pastu sūtīti vai ceļotāju, it īpaši to, kuri ierodas no Baltkrievijas, Krievijas Federācijas un Ukrainas, bagāžā ievesti personīgam patēriņam paredzēti cūku izcelsmes produktu sūtījumi, pārsniedz nenozīmīgu risku, un iebraukšanas punktos ir vajadzīga papildu kontrole.
(20)

Divos pēc Brandenburgas federālās zemes pasūtījuma 2010. gadā izstrādātajos atzinumos (skatīt 16. apsvērumu) tika norādīts uz to, ka nolīgums, iespējams, pārkāpj noteikumus par valsts atbalstu, un tika ieteikts pielāgot nolīgumu, grozot formulu. Tāpēc līgumslēdzējas puses 2011. gada 26. augustā pēc HoKaWe un Brandenburgas federālās zemes sarunām parakstīja grozītu nolīguma versiju, kas stājās spēkā 2011. gada 1. jūlijā. Ar grozīto versiju tika novērstas 12.–19. apsvērumā aprakstītās problēmas, proti, tika noteikts, ka no 2011. gada 1. jūlija cenas jākoriģē saskaņā ar cenu korekcijas klauzulu un tādējādi atbilstoši līgumslēdzēju pušu sākotnējiem nodomiem. Tātad no šā datuma formula vairs nebija nolīguma sastāvdaļa, un tāpēc to vairs nevarēja piemērot.
(12)

W3C XML, ko izdevis Globālā tīmekļa konsorcijs (W3C), ir saistītu datu strukturēšanas specifikāciju pakete, kas veicina visnotaļ modulējamu informācijas un skaitļošanas resursu koplietošanu. XML 1.0. versija mūsdienās ir viens no visplašāk izmantotajiem strukturētas informācijas koplietošanas formātiem, un daudzu citu datu formātu specifikāciju pamatā ir XML paplašinājumi. To ļoti plaši izmanto informācijas nosūtīšanā gan “personas–personas”, gan “datora–datora” formātā, tāpēc vairumā gadījumu tas ir interneta lietošanas neatņemams elements. Iepirkuma rīkotājiem vajadzētu izvēlēties specifikācijas, kas atbilst attiecīgā publiskā iepirkuma vajadzībām. XML plašā izplatība pasaules datu glabātavās un tīklos nozīmē, ka tas nākamajās desmitgadēs būs viens no galvenajiem formātiem, kas nodrošina globālu IKT sadarbspēju starp dažādām lietojumprogrammām, pakalpojumiem un produktiem,
LV Eiropas Savienības Oficiālais Vēstnesis C 453/2

PADOMES LĒMUMS

(2014. gada 15. decembris),

ar ko ieceļ Eiropas Darba drošības un veselības aizsardzības aģentūras valdes locekli no Vācijas

(2014/C 453/02)

EIROPAS SAVIENĪBAS PADOME,

ņemot vērā Līgumu par Eiropas Savienības darbību,

ņemot vērā Padomes Regulu (EK) Nr. 2062/94 (1994. gada 18. jūlijs), ar ko izveido Eiropas Aģentūru drošībai un veselības aizsardzībai darbā (1), un jo īpaši tās 8. pantu,

ņemot vērā kandidatūru sarakstus, ko Padomei iesniegušas dalībvalstu valdības un darba ņēmēju organizācijas un darba devēju organizācijas,

ņemot vērā Darba drošības un veselības aizsardzības padomdevējas komitejas locekļu un locekļu aizstājēju sarakstus,

tā kā:

(1) Padome ar 2013. gada 2. decembra (2) un 2014. gada 12. jūnija (3) lēmumiem ir iecēlusi Eiropas Darba drošības un veselības aizsardzības aģentūras valdes locekļus un locekļu aizstājējus uz laiku, kas beidzas 2016. gada 7. novembrī.

(2) Darba ņēmēju organizācija Eiropas Arodbiedrību konfederācija (ETUC) ir iesniegusi kandidatūru brīvajai amata vietai,

IR PIEŅĒMUSI ŠO LĒMUMU.

1. pants

Par Eiropas Darba drošības un veselības aizsardzības aģentūras valdes locekli uz laiku līdz 2016. gada 7. novembrim tiek iecelta turpmāk norādītā persona.

II. DARBA ŅĒMĒJU ORGANIZĀCIJU PĀRSTĀVJI

Valsts Loceklis Vācija Sonja KÖNIG kundze

2. pants

Vēl neizvirzītos locekļus un locekļu aizstājējus Padome iecels vēlāk.

3. pants

Šis lēmums stājas spēkā tā pieņemšanas dienā.

Briselē, 2014. gada 15. decembrī Padomes vārdā – priekšsēdētājs M. MARTINA

(1) OV L 216, 20.8.1994., 1. lpp.

(2) Padomes Lēmums (2013. gada 2. decembris), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus (OV C 360, 10.12.2013., 8. lpp.).

(3) Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un viņu vietniekus no Lietuvas un Maltas (OV C 182, 14.6.2014., 14. lpp.); Padomes Lēmums (2014. gada 12. jūnijs), ar ko ieceļ Eiropas Darba drošības un veselības aizsardzības aģentūras valdes locekļus un locekļu aizstājējus no Francijas (OV C 186, 18.6.2014., 5. lpp.).
5)

lēmuma 4. pantu aizstāj ar šādu: “4. pants 1. Dalībvalstu valstspiederīgie vai no dalībvalstu teritorijām, vai izmantojot dalībvalstu jurisdikcijā esošus kuģus vai gaisa kuģus, ar eksportētājas dalībvalsts kompetentās iestādes iepriekšēju atļauju veic tāda konkrēta aprīkojuma tiešu vai netiešu pārdošanu, piegādi, nodošanu vai eksportu, kurš Krievijā, tostarp tās ekskluzīvajā ekonomiskajā zonā un kontinentālajā šelfā, ir derīgs izmantošanai šādās izpētes un ieguves projektu kategorijās: a) naftas izpēte un ieguve ūdeņos, kas ir dziļāki par 150 metriem; b) naftas izpēte un ieguve piekrastes apgabalā uz ziemeļiem no polārā loka; c) projekti, kam ir potenciāls iegūt naftu no resursiem, kuri atrodas slānekļa veidojumos, izmantojot hidraulisku šķelšanu; tas neattiecas uz izpēti un ieguvi no slānekļa veidojumiem, lai atklātu atradnes, kas nav slāneklis, vai iegūtu tajās naftu. Savienība veic vajadzīgos pasākumus, lai noteiktu atbilstīgos priekšmetus, kuriem piemēro šo punktu. 2. Arī: a) tehnisku palīdzību vai citus pakalpojumus, kas saistīti ar 1. punktā minētajām iekārtām; b) finansējumu vai finansiālu palīdzību 1. punktā jebkādai minēto svarīgo iekārtu pārdošanai, piegādei, nodošanai vai eksportam vai ar to saistītas tehniskas palīdzības vai apmācības sniegšanai; nodrošina tikai ar eksportētājas dalībvalsts kompetentās iestādes iepriekšēju atļauju. 3. Dalībvalstu kompetentās iestādes nepiešķir atļauju aprīkojuma pārdošanai, piegādei, nodošanai vai eksportam vai pakalpojumu sniegšanai, kā minēts 1. un 2. punktā, ja tās konstatē, ka attiecīgā pārdošana, piegāde, nodošana vai eksports vai attiecīgā pakalpojuma sniegšana ir paredzēta vienai no 1. punktā paredzētajām izpētes un ieguves kategorijām. 4. Panta 3. punkts neskar pirms 2014. gada 1. augusta noslēgtu līgumu vai papildu līgumu, kas vajadzīgi šādu līgumu izpildei, izpildi. 5. Var tikt piešķirta atļauja, ja iekārtu pārdošana, piegāde, nodošana vai eksports vai pakalpojumu sniegšana, kā minēts 1. un 2. punktā, ir nepieciešama tam, lai steidzami novērstu notikumu, kas var nopietni un ievērojami ietekmēt cilvēku veselību un drošību vai vidi, vai steidzami mazinātu tā sekas. Pienācīgi pamatots ārkārtas gadījumos pārdošanu, piegādi, nodošanu vai eksportu vai pakalpojumu sniegšanu, kā minēts 1. un 2. punktā, var veikt bez iepriekšējas atļaujas ar noteikumu, ka eksportētājs piecu darbdienu laikā pēc tam, kad ir notikusi pārdošana, piegāde, nodošana vai eksports vai sniegti pakalpojumi, informē kompetento iestādi, sniedzot bez iepriekšējas atļaujas veiktās pārdošanas, piegādes, nodošanas vai eksporta, vai pakalpojumu sniegšanas attiecīgā pamatojuma detalizētu izklāstu.” ;
(1)

Vēstulē, kas Komisijas Ģenerālsekretariātā reģistrēta 2014. gada 16. maijā, Lietuva lūdza atļauju pasākumam, ar ko atkāpjas no PVN direktīvas 287. panta 11. punkta, lai turpinātu piemērot atbrīvojumu no nodokļa tiem nodokļa maksātājiem, kuru gada apgrozījums nav lielāks par EUR 45 000 ekvivalentu valsts valūtā pēc valūtas maiņas kursa, kas bija spēkā dienā, kad Lietuva pievienojās Savienībai (“pasākums”). Ar pasākumu minētos nodokļa maksātājus atbrīvotu no dažām vai visām pievienotās vērtības nodokļa (PVN) saistībām, kas minētas PVN direktīvas XI sadaļas 2.–6. nodaļā.
—

Madlena BOYADZHIEVA kundze, Chair of the Municipal Council of the Municipality of Teteven.
4)

lēmuma 9. pantu aizstāj ar šādu: “9. pants Finanšu noteikumi 1. Ar misiju saistīto izdevumu segšanai paredzētā finanšu atsauces summa laikposmam no 2010. gada 1. oktobra līdz 2011. gada 30. septembrim ir EUR 12 600 000. Ar misiju saistīto izdevumu segšanai paredzētā finanšu atsauces summa laikposmam no 2011. gada 1. oktobra līdz 2012. gada 30. septembrim ir EUR 13 600 000. Ar misiju saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 11 000 000. Ar misiju saistīto izdevumu segšanai paredzētā finanšu atsauces summa laikposmam no 2013. gada 1. oktobra līdz 2014. gada 30. septembrim ir EUR 8 455 000. Finanšu atsauces summa ar misiju saistīto izdevumu segšanai laikposmā no 2014. gada 1. oktobra līdz 2015. gada 30. jūnijam ir EUR 4 600 000. 2. Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam. Fizisku un juridisku personu dalība procedūrās, ar ko EUSEC RD Congo piešķir iepirkuma līgumu slēgšanas tiesības, ir bez ierobežojumiem. Turklāt EUSEC RD Congo iegādātajām precēm netiek piemēroti izcelsmes noteikumi. Pēc tam, kad Komisija to apstiprina, misija var noslēgt tehniskus nolīgumus ar dalībvalstīm, uzņēmējvalsti, iesaistītām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUSEC RD Congo vajadzībām. 3. EUSEC RD Congo ir atbildīga par misijas budžeta izpildi. Šajā nolūkā EUSEC RD Congo paraksta vienošanos ar Komisiju. 4. Neskarot noteikumus par misijas EUSEC RD Congo un tās personāla statusu, EUSEC RD Congo ir atbildīga par jebkurām prasībām un saistībām, kas rodas, īstenojot pilnvaras no 2013. gada 1. oktobra, izņemot jebkādas prasības, kas ir saistītas ar smagiem misijas vadītāja pārkāpumiem, par kuriem atbildīgs ir misijas vadītājs. 5. Finanšu pasākumu īstenošana neskar 5. un 7. pantā paredzēto komandķēdi un prasības attiecībā uz EUSEC RD Congo darbību, tostarp aprīkojuma savietojamību un tās grupu sadarbspēju. 6. Izdevumi ir atļauti no šā lēmuma stāšanās spēkā dienas.” ;
28 Kirova Str., 98312, Kerch, Autonomous Republic of Crimea,

40 Zeleznodorozhnaya str., 96178 town of Azov, Jankoysky district

Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts koncerna “National Association of producers Massandra” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.

6, str. Mira, Massandra 98600 city of Yalta

State concern National Association of producers “Massandra”

8.

“State enterprise Magarach of the national institute of wine” Государственное предприятие Агрофирма “Магарач” Национального института винограда и вина “Магарач” Gosudarstvenoye predpriyatiye “Agrofirma Magarach” nacionalnogo instituta vinograda i vina “Magarach”

9 Chapayeva str., 98433 Vilino, Bakhchisarayski district, (98433, Автономная Республика Крым, Бахчисарайский район, с. Вилино, ул. Чапаева, д. 9) Code: 31332064

Vienības īpašumtiesības tika nodotas pretrunā Ukrainas tiesību aktiem. 9. aprīlī “Krimas parlamenta prezidijs” pieņēma lēmumu Nr. 1991-6/14 Par grozījumiem Krimas Republikas Valsts Padomes 2014. gada 26. marta rezolūcijā Nr. 1836-6/14“Par Krimas Republikas teritorijā izvietoto agroindustriālā kompleksa uzņēmumu, iestāžu un organizāciju īpašuma nacionalizāciju”, ar ko “Krimas Republikas” vārdā paziņo par valsts uzņēmuma “Gosudarstvenoye predpriyatiye Agrofirma Magarach” nacionalnogo instituta vinograda i vina “Magarach” piederošu aktīvu apropriāciju. Tādējādi Krimas “varas iestādes” uzņēmumu ir faktiski konfiscējušas.
09.xxxx

ex 1605 21 ex 1605 29

Sagatavotas vai konservētas Pandalus borealis un Pandalus Montagui sugu garneles un ziemeļgarneles

no 1.1.2014. līdz 31.12.2014. no 1.1.2015. līdz 31.12.2015. no 1.1.2016. līdz 31.12.2016. no 1.1.2017. līdz 31.12.2017. no 1.1.2018. līdz 31.12.2018. no 1.1.2019. līdz 31.12.2019. no 1.1.2020. līdz 31.12.2020.
(3)

Komisijas Lēmumā 2006/766/EK (3) ir iekļauts to trešo valstu saraksts, kuras atbilst Regulā (EK) Nr. 854/2004 minētajiem kritērijiem un tādējādi spēj garantēt, ka minētie produkti atbilst sanitārajiem nosacījumiem, kas iekļauti Savienības tiesību aktos patērētāju veselības aizsardzības jomā, un tos var eksportēt uz Savienību. Konkrētāk, minētā lēmuma II pielikumā ir ietverts to trešo valstu un teritoriju saraksts, no kurām ir atļauts ievest Savienībā zvejniecības produktus lietošanai pārtikā. Minētajā sarakstā ir norādīti arī ierobežojumi šādam importam no dažām trešām valstīm.
(5)

Saskaņā ar otro nosacījumu kredītreitingu aģentūrām trešā valstī jāpilda juridiski saistoši noteikumi, kas ir līdzvērtīgi tiem, kuri norādīti Regulas (EK) Nr. 1060/2009 6. līdz 12. pantā un I pielikumā, izņemot minētās regulas 6.a, 6.b, 8.a, 8.b, 8.c un 11.a pantu, 3. punkta ba) apakšpunktu un 3.a un 3.b punktu minētās regulas I pielikuma B iedaļā. Novērtējot šā nosacījuma izpildi, būtu pienācīgi jāņem vērā Eiropas Parlamenta un Padomes Regulas (ES) Nr. 462/2013 (2) 2. panta 1. punkts attiecībā uz dažu Regulā (EK) Nr. 1060/2009 paredzēto noteikumu piemērošanas datumu. Argentīnas tiesiskajā un uzraudzības sistēmā noteikts, ka kredītreitingu aģentūras vada valde, kas ir atbildīga par to, lai nodrošinātu pareizu un saprātīgu kredītreitingu aģentūras pārvaldību, ka kredītreitingu noteikšanas darbības ir neatkarīgas un ka interešu konflikti tiek pienācīgi konstatēti, pārvaldīti, publiskoti un novērsti. Šajā nolūkā kredītreitingu aģentūrām jāpieņem atbilstīgi un efektīvi organizatoriski un administratīvi pasākumi un arī jāsniedz un jāsaglabā informācija par faktiskiem un potenciāliem interešu konfliktiem saistībā ar tās kredītreitingu komitejas locekļiem, valdes locekļiem, vadītājiem un darbiniekiem, izmantojot finanšu informācijas rīku (“Autopista de la informacion financiera”). Kredītreitingu aģentūrām jāizveido un jāuztur pastāvīga un efektīva atbilstības struktūra, kura ir neatkarīga un ir tieši pakļauta valdei. Attiecībā uz organizatoriskajiem procesiem un procedūrām Argentīnas tiesiskajā un uzraudzības sistēmā ir iekļauti sīki izstrādāti noteikumi par ārpakalpojumiem, uzskaiti un konfidencialitāti. Kredītreitingu aģentūru pienākums ir pārskatīt kredītreitingu noteikšanas metodikas, modeļus un galvenos reitingu pieņēmumus vismaz reizi gadā, kā arī uzraudzīt un pārskatīt kredītreitingus vismaz četras reizes gadā. Argentīnas sistēmā ir plaša spektra publiskošanas prasības attiecībā uz kredītreitingiem un kredītreitingu noteikšanas darbībām, piemēram, reitingu kategoriju obligāta izmantošana, prasība publicēt kredītreitingus tūlīt pēc kredītreitingu komitejas apspriedes un prasība, lai visi reitingi un to reitingu ziņojumi tiktu iesniegti publicēšanai, izmantojot finanšu informācijas rīku CNV tīmekļa vietnē. Tāpēc Argentīnas tiesiskajai un uzraudzības sistēmai būtu jānodrošina tie paši rezultāti, kādus gūst, izmantojot Regulu (EK) Nr. 1060/2009, saistībā ar interešu konfliktu pārvaldību, organizatoriskajiem procesiem un procedūrām, kam ir jābūt ieviestām kredītreitingu aģentūrā, saistībā ar kredītreitingu kvalitāti un kredītreitingu noteikšanas metodikas kvalitāti, kredītreitingu publiskošanu un kredītreitingu noteikšanas darbību vispārēju un regulāru publiskošanu. Tādējādi ar to jānodrošina līdzvērtīga aizsardzība integritātes, pārredzamības, kredītreitingu aģentūru labas pārvaldības un kredītreitingu noteikšanas darbību uzticamības ziņā.
2)

3. kritērija c) punktā iedaļai “Novērtēšana un verifikācija” pievieno šādu daļu: “Par virsmaktīvajām vielām, kam piemērota atkāpe un kas atbilst kritērijiem, lai tās klasificētu bīstamības klasē H412 un/vai H411, pieteikuma iesniedzējs iesniedz dokumentāciju par to noārdāmību ar atsauci uz DID sarakstu. Ja vielas nav iekļautas DID sarakstā, atsaucas uz attiecīgo informāciju literatūrā vai citos avotos vai uz attiecīgiem testēšanas rezultātiem, kā aprakstīts I papildinājumā.”